b'\n_START_ARTICLE_\nIus soli\n_START_PARAGRAPH_\nIus soli, gimimo vietos (valstyb\xc4\x97s) principas (dar lot. Jus soli; \xe2\x80\x9e\xc5\xbeem\xc4\x97s teis\xc4\x97\xe2\x80\x9c lot. ius\xc2\xa0\xe2\x80\x93 teis\xc4\x97)\xc2\xa0\xe2\x80\x93 principas, kuriuo remdamasi, valstyb\xc4\x97 savo pilietyb\xc4\x99 suteikia visiems jos teritorijoje gimusiems vaikams.\n_START_SECTION_\nRy\xc5\xa1ys su kraujo teis\xc4\x97s principu\n_START_PARAGRAPH_\nPilietyb\xc4\x97s priskyrimo taisykli\xc5\xb3 praktikoje yra du pagrindiniai variantai: pilietyb\xc4\x97s automatinis \xc4\xafgijimas gimimu (filiacija) ir nat\xc5\xabralizacija. Pilietyb\xc4\x97s \xc4\xafgijimas gimimu skaidomas \xc4\xaf du tipus: pagal kraujo teis\xc4\x97s (ius sanguinis) arba pagal gimimo viet\xc4\x85 ius soli principus. Vadovaujantis ius soli principu asmeniui pilietyb\xc4\x97 suteikiama b\xc5\xabtent tos \xc5\xa1alies, kurioje gim\xc4\x97. \xc5\xa0is principas yra pla\xc4\x8diai naudojamas JAV. Asmuo, gim\xc4\x99s JAV teritorijoje, automati\xc5\xa1kai tampa jos pilie\xc4\x8diu neatsi\xc5\xbevelgiant \xc4\xaf t\xc4\x97v\xc5\xb3 pilietyb\xc4\x99._NEWLINE_Pilietyb\xc4\x97s \xc4\xafgijimas pagal ius soli princip\xc4\x85, turi privalum\xc4\x85 pasi\xc5\xablant naryst\xc4\x99 politin\xc4\x97je bendruomen\xc4\x97je, tiems, kurie tik\xc4\x97tina, jau gyvena joje. Ius soli principas numato b\xc5\xabd\xc4\x85, kaip skatinti socialin\xc4\x99 integracij\xc4\x85 bei demokratin\xc4\xaf teis\xc4\x97tum\xc4\x85 ir suma\xc5\xbeinti susir\xc5\xabpinim\xc4\x85 d\xc4\x97l vidin\xc4\x97s atskirties ir nesaugumo gyventi. Ius soli suteikia galimyb\xc4\x99 imigrant\xc5\xb3 vaikams gauti pilietyb\xc4\x99._NEWLINE_Platus ius soli nuostat\xc5\xb3 taikymas sukuria skirtingas galimybes ES pilietybei \xc4\xafgyti. Vaikai gim\xc4\x99 \xc5\xa1alyse, kuriose ius soli principas netaikomas, negali naudotis tomis pa\xc4\x8diomis laisvo jud\xc4\x97jimo ir ES teisin\xc4\x97s apsaugos principais, kaip tie, kurie yra ES pilie\xc4\x8diai, d\xc4\x97l j\xc5\xb3 gimimo ius soli \xc5\xa1alies teritorijoje.\n_START_SECTION_\nPraktika\n_START_PARAGRAPH_\nIus soli pilietyb\xc4\x97s suteikimo principas taikomas ma\xc5\xbeumoje pasaulio \xc5\xa1ali\xc5\xb3. Bes\xc4\x85lyginis ius soli principas netaikomas n\xc4\x97 vienoje Europos valstyb\xc4\x97je ir galioja tik dviejose pa\xc5\xbeangios ekonomikos \xc5\xa1alyse\xc2\xa0\xe2\x80\x93 JAV ir Kanadoje. \xc5\xa0alys, kurios remiasi ius soli pilietyb\xc4\x97s principu: JAV, Antigva ir Barbuda, Argentina, Barbadosas, Belizas, Bolivija, Brazilija, Kanada, \xc4\x8cil\xc4\x97, Kolumbija, Dominika, Dominikos Respublika, Ekvadoroas, Salvadoras, Fid\xc5\xbeis, Grenada, Gvatemala, Gajana, Hond\xc5\xabras, Jamaika, Lesotas, Meksika, Nikaragva, Pakistanas, Panama, Paragvajus, Peru, Sent Kristoferis ir Nevis, Sent Lusija, Sent Vinsentas ir Grenadinai, Trinidadas ir Tobagas, Urugvajus, Venesuela._NEWLINE_Kai kuriose \xc5\xa1alyse, automatinis pilietyb\xc4\x97s suteikimas pagal ius soli buvo modifikuotas \xc4\xafvedant papildomus reikalavimus u\xc5\xbesienie\xc4\x8di\xc5\xb3 t\xc4\x97v\xc5\xb3 vaikams, pavyzd\xc5\xbeiui, t\xc4\x97vams laikinai gyvenant arba gyvenant tam tikr\xc4\x85 laikotarp\xc4\xaf \xc5\xa1alyje. Ius soli buvo modifikuotas sekan\xc4\x8diose \xc5\xa1alyse: Jungtin\xc4\x97 Karalyst\xc4\x97, Australija, Airija, N. Zelandija, Piet\xc5\xb3 Afrikos Respublija, Pranc\xc5\xabzija, Vokietija (iki 2000\xc2\xa0m. Vokietijos pilietyb\xc4\x97s politika buvo gr\xc4\xafsta ius sanguinis principu, \xc4\xafvedus \xc4\xafstatymo nuostat\xc5\xb3 pakeitimus \xc4\xaftrauktas modifikuotas ius soli principas)._NEWLINE_\xc5\xa0iuo metu ius soli ypa\xc4\x8d da\xc5\xbenai pasirei\xc5\xa1kia gana silpna forma. 1989\xe2\x80\x932010\xc2\xa0m. laikotarpiu buvo nema\xc5\xbeai pakeitim\xc5\xb3 Europos \xc5\xa1ali\xc5\xb3 pilietyb\xc4\x97s politikos nuostatose, susijusi\xc5\xb3 su ius soli\xc2\xa0\xe2\x80\x93 dvylika i\xc5\xa1pl\xc4\x97tim\xc5\xb3 ir septyni apribojimai. Ius soli principo nuostatos buvo \xc4\xafvestos arba sustiprintos Vokietijoje (2000), Portugalijoje (2006), Liuksemburge (2009) ir Graikijoje (2010). Ius soli pa\xc5\xa1alinta Maltoje (1989) ir apribota Airijoje (2004). Airija buvo paskutin\xc4\x97 valstyb\xc4\x97, taikiusi gryn\xc4\x85 ius soli pilietyb\xc4\x97s suteikimo princip\xc4\x85. Reformos Portugalijoje, Liuksemburge ir Graikijoje \xc4\xafdieg\xc4\x97 stiprias ius soli principo nuostatas, o silpnesn\xc4\x97s \xc4\xaftrauktos Austrijoje, Belgijoje, Suomijoje ir Vokietijoje, kai kuriose kitose \xc5\xa1alyse ius soli principo taikymas buvo apribotas ar dar labiau s\xc4\x85lygotas. Maltoje buvo visai pa\xc5\xa1alintas, \xc4\xafdiegiant ius sangvinis 1989\xc2\xa0m., kas suma\xc5\xbeino apribojimus prie\xc5\xa1 dvigub\xc4\x85 pilietyb\xc4\x99, o Airijoje paliktas reikalavimas, kad vienas i\xc5\xa1 t\xc4\x97v\xc5\xb3 per paskutiniuosius ketverius metus trejus i\xc5\xa1 j\xc5\xb3 b\xc5\xabt\xc5\xb3 gyven\xc4\x99s Airijoje. Ma\xc5\xbeesni apribojimai \xc4\xaftvirtinti Belgijoje, Pranc\xc5\xabzijoje, Italijoje, Vokietijoje ir Nyderlanduose._NEWLINE_Keliatoje \xc5\xa1ali\xc5\xb3, kuriose buvo \xc4\xaftvirtinti ius soli principai, buvo perkelti panaikinant visi\xc5\xa1kai ir paliekant i\xc5\xa1imt\xc4\xaf pagal ius soli suteikti pilietyb\xc4\x99 tiems vaikams, kurie gim\xc4\x97 \xc5\xa1alies teritorijoje ir vienas i\xc5\xa1 t\xc4\x97v\xc5\xb3 yra tos \xc5\xa1alies pilietis. Indija tokias nuostatas \xc4\xafved\xc4\x97 2004\xc2\xa0m. gruod\xc5\xbeio 3 d. , kaip atsak\xc4\x85 \xc4\xaf nelegali\xc4\x85 Banglade\xc5\xa1o musulmon\xc5\xb3 imigracij\xc4\x85, pasinaudojant ius soli nuostatomis, kurios buvo pakankamai silpnos nuo 1987\xc2\xa0m.'